Dženan Lončarević
Dženan Lončarević (10. april 1975, Prijepolje, SR Srbija, SFRJ) srbijanski je pop pjevač. Osnovnu školu završio je u Prijepolju, gdje se počeo zanimati za muziku i sviranje gitare. Srednju muzičku školu pohađao je u Sarajevu. Na festivalu Feras 05, s pjesmom "Da si tu", ulazi u superfinale i osvaja nagradu kao najbolji debitant. Pjevačku reputaciju stjecao je svirajući u Prijepolju, Novom Pazaru, Užicu, Sjenici, da bi se 2006. pojavio u Beogradu. Triput je učestvovao na Budvanskom festivalu, a na prvom učešću dobio je nagradu za "mediteranski zvuk" za pjesmu "Ti amo, Angela".